 Wasiir Abokor waxa kale oo uu ka jawaabay suaal laga waydiiyey sababta Wasiirrada Xukuumaddu uga hadli waayeen Arrimaha Dalka ku soo kordha ee Madaxweynaha oo keliya uga hadlo sida dagaalka Tuke-raq, waxaanu yidhi Waxaynu leenahay oo jira Xeerka kala-xadaynta Awoodaha Dawladda, markaa wixii Warfaafin ah waxa inoo qaabilsan Wasaaradda Warfaafinta, markaa maaha in Qof walba dhinac ka dhawaaqo, waxyaabihii Dawladdii hore lagu eedayn jiray waxa mid ahaa in la yidhaahdo Dawladdu way kala hadashaa, markaa Annagu si aanu taa uga fogaano Wasaarad-baa u xil-saaran. 